21. 4. 87 De Europæiske Fællesskabers Tidende Nr. C 105/7 
Udtalelse om forslag til Rådets forordning (EØF) om ændring af forordning (EØF) nr. .../86 
om den fælles markedsordning for vin (!) 
{87/C 105/04) 
Rådet for de Europæiske Fællesskaber besluttede den 16. december 1986 under henvisning til EØF-
traktatens artikel 198 at anmode om Det Økonomiske og Sociale Udvalgs udtalelse om ovennævnte 
forslag. 
Det forberedende arbejde henvistes til ØSU's landbrugssektion, som udpegede Joseph Yverneau til 
ordfører. Sektionen vedtog sin udtalelse den 18. februar 1987 
Det Økonomiske og Sociale Udvalg vedtog på sin 244. plenarforsamling den 25. og 26. februar 
1987, mødet den 25. februar 1987, enstemmigt følgende udtalelse: 
1. ØSU bemærker, at Kommissionens forslag er en 
logisk følge af Spaniens EF-medlemskab og af den 
afgrænsning af vinavlzonerne, som for tiden gælder i EF, 
selv om denne ikke bygger på noget præcist retsgrundlag. 
2. ØSU bemærker, at afgrænsningen ikke er foretaget 
ud fra præcise tekniske kriterier, men at den i praksis har 
stadfæstet medlemsstaternes regler. 
ØSU ser gerne, at Kommissionen inden 1990 fremlægger 
præcise forslag på basis af indgående undersøgelser, som 
skal bygge på oplysninger om de klimatiske og økologiske 
forhold i EF's forskellige landbrugsområder. 
3. Det er helt indlysende, at spørgsmålet om afgræns­
ning af vinavlzonerne i Spanien og senere hen i Portugal 
kun kan løses definitivt som led i en ny opdeling 
(!) EFT nr. C 326 af 19. 12. 1986, s. 6. omfattende hele EF, som Kommissionen agter at foretage, 
og som ØSU vil fremlægge forslag til, når tiden er inde. 
4. ØSU mener, at man bør løse det spanske problem i 
tidsrummet indtil 1990 ved at bevæge sig i retning af en 
pragmatisk indfaldsvinkel: 
— som på ingen måde foregriber den fremtidige opdeling 
af vinavlzonerne for hele EF, som er berammet til 1990, 
især med hensyn til afgrænsningen af zonerne, 
— som ikke griber forstyrrende ind i de nuværende 
produktionsvilkår i Spanien, og 
— som ikke diskriminerer de spanske vinavlere i forhold til 
vinavlere i resten af EF. 
5. ØSU godkender uden forbehold den foreslåede 
ændring af artikel 15, stk. 2, i grundforordningen (artikel 1, 
stk. 2) i det nu forelagte forslag fra Kommissionen. 
Bruxelles, den 25. februar 1987. 
Alfons MARGOT 
Formand for 
Det Økonomiske og Sociale Udvalg 
Udtalelse om forslag til Rådets forordning om et samordnet forsknings- og 
udviklingsprogram for Det europæiske økonomiske Fællesskab 
inden for forskning i medicin og sundhed (1987-1989) 
(87/C 105/05) 
Rådet for de Europæiske Fællesskaber besluttede den 17. november 1986 under henvisning til 
EØF-traktatens, artikel 235 at anmode om Det Økonomiske og Sociale Udvalgs udtalelse om 
ovennævnte forslag. 
Nr. C 105/8 De Europæiske Fællesskabers Tidende 21. 4. 87 
Det forberedende arbejde henvistes til Udvalgets sektion for miljø-, sundheds- og forbrugerspørgs­
mål, som udpegede Hedda Heuser til ordfører. Sektionen vedtog sin udtalelse den 3. februar 1987. 
Det Økonomiske og Sociale Udvalg vedtog enstemmigt på sin 244. plenarforsamling, den 25. 
februar 1987, følgende udtalelse: 
Generelle bemærkninger 
1. ØSU bifalder forslaget om et samordnet program 
inden for forskning i medicin og sundhed 1987-1989. De tre 
foregående samordnede programmer har styrket den 
europæiske forskning og haft en integrerende virkning. 
1.1. Inden for rammerne af COST (det europæiske 
samarbejde om videnskabelig og teknisk forskning) har der 
også været samarbejdsaftaler med europæiske stater uden 
for EF og med Canada samt en uformel udveksling med 
institutter i USA og i Japan. 
1.2. Den kendsgerning, at antallet af deltagende institut­
ter og forskerhold fra det første programs begyndelse i 1978 
til det tredje programs afslutning i 1986 er steget fra 100 til 
ca. 1 400, samt at der forventes deltagelse af 2 000-3 000 
forskerhold i det foreliggende program, viser forskernes 
egen interesse i det europæiske samarbejde. 
1.3. Institutternes stigende deltagelse kan kun til en vis 
grad forklares med den senere udvidelse af Fællesskabet. 
Det har snarere været den vellykkede gennemførelse af 
programmerne, der har ansporet stadig flere institutter til 
at deltage. 
2.1. Dette skal fremhæves så meget desto mere, som 
forskerholds og institutters deltagelse i programmet ikke er 
forbundet med tildeling af forskningsmidler. Programmet 
gennemføres udelukkende ved hjælp af samordnede 
aktioner. EF's budget belastes således kun med koordine­
ringsomkostningerne, dvs. udgifterne til de deltagende 
forskeres møder og til det påkrævede personale i Kommis­
sionen. På baggrund af de små udgifter, samordningens 
nyttevirkning og den kendsgerning, at dobbeltarbejde på 
forskningsområdet hermed mindskes, kan ØSU også støtte 
de med programmet forbundne personalekrav. 
2.2. De samordnede aktioners fordel ligger i afstemmin-
gen af medlemsstaternes F&U-projekter, i metodernes og 
resultaternes større sammenlignelighed, i tilskyndelsen til 
samarbejde, kort sagt i de implicerede videnskabsmænds 
voksende europæiske bevidsthed, det vil sige, at aktionerne 
virker integrerende i ordets bedste betydning. Forskningen i 
medicin og sundhed har ikke på alle områder i alle 
medlemsstater nået samme høje stade; de samordnede aktioner kan bidrage til at udligne sådanne niveauforskelle 
gennem forskerholds gensidige kontakter. 
3. Til den tekniske side af samordningen kunne man 
passende tage nye informationsteknikker i anvendelse, 
således som de forbilledligt står opført i IRIS-programmet. 
4. Det er endvidere en forudsætning for programmets 
succes, at medlemsstaterne bringer alle institutter og 
forskerhold, der kan give et kompetent bidrag på det 
pågældende område, i forslag over for EF-Kommissionen. 
Medlemsstaterne bør ikke foretage nogen restriktiv 
forhåndsudvælgelse. 
5. Desværre ved både de politiske beslutningstagere og 
offentligheden for lidt om den vellykkede forsknings­
koordination. ØSU foreslår derfor, at Kommissionen gør 
en større indsats for at forbedre adgangen til resultaterne af 
dens forskningsprogrammer og den gavn, de er til for 
Fællesskabet. En lille del af de midler, der er afsat til 
programmet, bør anvendes til at informere om forsknings­
resultaterne i et forståeligt sprog. 
ØSU bifalder programmets målområder, selv om nogle af 
dem forekommer at være temmelig vilkårlige eller måske 
historisk betingede, og selv om grundene til at medtage 
bestemte programpunkter ikke er umiddelbart klare. ØSU 
vil derfor nøjes med at fremsætte generelle bemærkninger: 
5.1. Under måleområdet kræft nævnes en »kræft­
forskeruddannelse« som forskningsområde. ØSU foreslår, 
at mindst halvdelen af de projekterede stipendier gives til 
den kræftepidemiologi, der er underudviklet i Europa, men 
stærkt påkrævet. 
5.2. Til området »Epidemiologisk forskning« under 
målområdet kræftforskning bør føjes projekterne »Be-
handlingsbetingede andengangskræftsygdomme« samt 
»Psykiske faktorer og kræft«. 
5.3. ØSU mener, at forskningsområdet »Udvikling af 
lægemidler« under målområdet kræft i dette samordnede 
program godt kunne undværes. For det første finder denne 
forskning hovedsagelig sted inden for den farmaceutiske 
industri, der har sit eget internationale samarbejdsnetværk. 
For det andet forventes der i de kommende år ikke 
væsentlige fremskridt for kræftbehandlingen som følge af 
21. 4. 87 De Europæiske Fællesskabers Tidende Nr. C 105/9 
udviklingen af nye cytotokiske lægemidler, men snarere 
som følge af udviklingen af nye cytotoksiske lægemidler, 
men snarere som følge af en forbedring af den nuværende 
og bevidste anvendelse med henblik på at undgå behand-
lingsbetingede skader. 
5.4. ØSU bifalder kraftigt, at AIDS-forskningen er gjort 
til et selvstændigt målområde, selv om den snarere burde 
betegnes som HIV-infektionsforskning. Koordinering af og 
tilskyndelse til forskning inden for social-og adfærdsviden­
skab burde imidlertid stå i forgrunden under dette 
målområde. 
5.4.1. Det vil først og fremmest afhænge af disse 
resultater, om det skal lykkes at standse den dramatiske 
stigning i antallet af HIV-infektioner i de kommende år. 
Socialvidenskabelig forskning må danne grundlaget for 
bredt anlagte og effektive programmer, der sigter på 
undervisning og adfærdsændring, og uden hvilke epide­
miens forløb ikke kan bremses. 
5.4.2. Man har ikke tilstrækkeligt kendskab til den 
faktiske seksualadfærd i medlemsstaterne, til fordelingen 
og hyppigheden af risikable forhold, til de adfærdsstyrende kræfter og deres udvikling som forudsætning for udvik­
lingen af adfærdsændrende programmer. Oplysnings- og 
uddannelsesprogrammer samt adfærdsændrende program­
mer bør vurderes og gennemprøves i forhold til hinanden 
inden for Fællesskabet. 
5.4.3. Inden for området »Sygdomskontrol og forebyg­
gelse« under målområdet AIDS-forskning bør der medta­
ges endnu et projekt, der undersøger infektionens udbredel­
se, latenstiden mellem infektion og sygdommens udbrud 
samt de faktorer, der bestemmer sygdommens udbrud efter 
infektion. 
5.4.4. I forhold til dette er det svært at forstå, at tiden 
allerede skulle være moden til »Udvikling af kliniske AIDS-
forsøg på en række forskellige forskningscentre«. 
6. ØSU fremhæver endnu en gang sin støtte til det 
samordnede program inden for forskning i medicin og 
sundhed. I forbindelse med kommende programmer af 
denne art kunne det evt. planlægges at afbøde eksisterende 
mangler direkte gennem kontraktforskning på enkelte 
områder, hvor der ikke findes en tilstrækkelig forsknings­
aktivitet i medlemsstaterne. 
Bruxelles, den 25. februar 1987. 
Alfons MARGOT 
Formand for 
Det Økonomiske og Sociale Udvalg 
Udtalelse om udkast til forslag til Rådets beslutning om indførelse af et fællesskabssystem for 
hurtig udveksling af oplysninger ved forekomst af usædvanligt store mængder radioaktivitet 
eller i tilfælde af atomulykker 
(87/C 105/06) 
Kommissionen for De europæiske Fællesskaber besluttede den 3. september 1986 under 
henvisning til artikel 31 i Euratom-traktaten at anmode om Det Økonomiske og Sociale Udvalgs 
udtalelse om ovennævnte forslag. 
Det forberedende arbejde henvistes til ØSU's sektion for energi, kernekraft og forskning, som 
udpegede Michel Sai'u til ordfører. Sektionen vedtog sin udtalelse den 6. februar 1987. 
Det Økonomiske og Sociale Udvalg vedtog på sin 244. plenarforsamling, mødet den 25. februar 
1987, uden stemmer imod og med 1 stemme hverken for eller imod, følgende udtalelse: